
PRIMĂRIA

DIRECŢIA EDILITARĂ
Nr. __________________/__.10.2004

REFERAT 

privind aprobarea Studiului de Fezabilitate „CT Timisoara Sud. Instalatii de prelevare, preparare, transport si depozitarea zgurii si cenusii. Instalatii de slam dens la cazanele de abur CA1, CA2, CA3 si adaptarea functionarii întregii centrale în tehnologia slamului dens. ”
Municipiul Timişoara este alimentat cu energie termică din CET Centru care funcţionează pe hidrocarburi (gaz şi păcură) şi C.T. Timişoara pe cărbune (lignit).


Până în anul 2002, zgura şi cenuşa din C.T. Sud erau evacuate în soluţia hidraulică clasică în diluţie  de 1/8 – 1/10 prin staţia pompe Bagger.

Soluţia clasică de evacuare are câteva mari dezavantaje :

· Vehicularea unor cantităţi mari de amestec cu consumuri ridicate de energie, supraveghere şi întreţinere ridicate;

· Volum ridicat de apă care necesită lucrări suplimentare pentru captarea şi evacuarea apei decantate;

· Spulberări ale deponeului datorită instabilităţii cenuşii din depozit, cu toate eforturile făcute pentru stabilizarea acesteia.

În anul 2002 s-a finalizat prima staţie din ţară de preparare şi evacuare zgură şi cenuşă în soluţia şlam dens la CAF nr. 2 şi nr. 1.

Avantajele soluţiei sunt :

· Densitate volumetrică ridicată (1,4 t/mc) cu capacitate mărită de înmagazinare;

· Porozitate, respectiv permeabilitate mai scăzută;

· Suprafaţa întărită a depozitului şi insensibilă la acţiunea de spulberare a vântului;

· Caracteristici geotehnice superioare privind stabilitatea;

· Apa de transport se reţine în roca formată şi nu este agresivă (vezi lucrarea „Studii şi determinări de laborator pe şlamul dens produs din cenuşă şi zgură” întocmit de ISPE Timişoara);

· Reducerea consumului de energie electrică pentru evacuarea zgurii şi cenuşii cu cca 20%;

· Supraînălţarea digurilor cu şlam dens;

· SOLUŢIA CORESPUNDE DIRECTIVEI 2001/80/EG PRIVIND LIMITELE DE EMISIE DE SO2, NOx şi PULBERI.

1. Necesitatea şi oportunitatea investiţiei

În perspectiva aderării României la UE şi a necesităţii conformării cu normele europene s-a trecut la implementarea  tehnologiei descrise mai sus, tehnologie aplicată şi în Cehia, Slovacia, Ungaria şi Polonia. 

Având în vedere montarea turbinei de 19,7 MW de la CT Sud la finalul anului 2006 şi funcţionarea cu cazanele de abur nr. 1, 2 şi 3 în bază, pe perioada sezonului de încălzire, în conformitate cu programul de conformare de mediu şi cu Conceptul strategic de mediu al S.C. Colterm S.A., aprobat prin H.C.A. nr. 42/27.10.2005 se necesită extinderea soluţiei de evacuare prin tehnologia „ŞLAM DENS”.

În acest sens, s-a finalizat studiul de fezabilitate „C.T. Timişoara Sud. Instalaţii de prelevare, preparare, transport şi depozitarea zgurii şi cenuşii. Instalaţii de şlam dens la cazanele de abur CA1, CA2, CA3 şi adaptarea funcţionării întregii centrale în tehnologia şlamului dens”

2. Conţinutul studiului de fezabilitate.

Studiul de fezabilitate conţine , pe lângă datele generale, datele tehnice ale lucrării:

· Situaţia juridică a terenului

· Caracteristicile construcţiei

· Utilajele din dotarea investiţiei

· Utilităţi şi instalaţii anexe (instalaţii electrice de iluminat şi forţă, instalaţii sanitare, de încălzire, ventilaţie – climatizare.

În cuprinsul lucrării mai sunt analizate şi datele privind forţa de muncă.

În capitolul 4 este prezentat „Devizul general estimativ al investiţiei”.

Valorile rezultate din devizul general sunt :

· Valoarea totală a investiţiei (inclusiv TVA) : 16.244.274,4 lei

· Din care C + M




    6.157.483,9 lei

3. Eficienţa economico-financiară a proiectului

Valoarea totală a investiţiei prezentată mai sus se derulează pe 36 luni şi presupune:

· Elaborarea şi aprobarea SF

· Elaborarea PT şi CS

· Organizarea şi adjudecarea licitaţiei

· Achiziţia de utilaje

· Executarea lucrărilor

· Punerea în funcţiune

Considerentele de realizare a investiţiei sunt :

· Durata de realizare a investiţiei :  3 ani

· Investiţia se finanţează din surse proprii

· Cheltuielile anuale de exploatare luate în considerare  (combustibil, munca vie, amortismente, mentenanţă, etc.) sunt cele uzual luate în calcul.

Rezultatele analizei de eficienţă sunt :

· Durata de recuperare a investiţiei : 3,7 ani

· Indicele de profitabilitate : IP = 1,022

Realizarea investiţiei fiind obligatorie pentru încadrarea în normele de mediu s-a considerat că tot profitul din exploatare poate fi luat în calcul.

4. Concluzii

Din analiza de eficienţă a proiectului rezultă că acesta este rentabil în ipotezele de calcul precizate în condiţii de finanţare din surse proprii.

Ca urmare a analizei şi aprobării studiului de fezebilitate „CT Timisoara Sud. Instalatii de prelevare, preparare, transport si depozitarea zgurii si cenusii. Instalatii de slam dens la cazanele de abur CA1, CA2, CA3 si adaptarea functionarii întregii centrale în tehnologia slamului dens. ”  de către Consiliul de Administraţie prin Hotîrârea nr. 12/07.02.2007, se solicită aprobarea acesteia de către Consiliul Local al Municipiului Timişoara şi aprobarea trecerii la execuţia lucrărilor

